Actiones iudicis Di
Actiones iudicis Di (titulo Sinico 狄公案, pinyin Dí gōng àn) est mythistoria criminalis Sinice saeculo XVIII ab auctore incognito scripta, cuius protagonista est iudex Di. Is re vera saeculo VII floruit, regnante domu Tang. Mythistoria Dí gōng àn ab orientalista Roberto van Gulik Anglice versa anno 1949 Tocii divulgata est; qui postea alias fabulas de iudice Di composuit et Iaponice, Sinice necnon Anglice imprimi iussit. E translatione van Gulik versiones Francogallice et Theodisce factae sunt.